„Un mod de operare fundamentat încă din 2019”. STENOGRAME din dosarul generalilor SRI Coldea și Dumbravă, prezentați de intermediar drept „fondatorii statului paralel”: „E o persoană care e obișnuită să dea dispoziții”
Fostul șef al Serviciului Român de Informații Florian Coldea și fostul șef al Direcției juridice a SRI Dumitru Dumbravă i-au fost prezentați omului de afaceri Cătălin Hideg - care încerca să scape de o condamnare cu închisoarea - drept „fondatorii „statului paralel”, persoane puternice, cu influență asupra magistraților”, creându-i acestuia convingerea că sunt singurii care te pot salva atunci când „intri în malaxor”. Asta arată DNA în ordonanța de începere a urmăririi penale împotriva celor doi foști generali SRI.